Ho Bina ke Karolo ya Bohlokwa ya Borapedi ba Nnete _ E Ithutwang
Fetela lethathamong la tse ka hare
Bukana ya Seboka sa Bophelo ba Bokreste le Tshebeletso ya Rona
MABAPI LE RONA
Dikopano Tsa Rona
Dintho Tseo di di Etsang
TSE KA HARE
Ya Fanang ka Seatla se Bulehileng o Tla Hlohonolofatswa
Dithuto Tsa Bibele
Dintho Tse Fumanehang
Mabapi le Dipaki Tsa Jehova
“Ke ntho e ntle ho binela Modimo wa rona dipina tsa thoriso.”—PES. 147:1.
O KA ARABA JWANG?
Ke dintho dife tse ntlafaditsweng bukeng e ntjha ya dipina, hona o ka e sebedisa jwang ha molemo?
2, 3. (a) Ba bang ba ka nna ba ikutlwa jwang ka ho binela hodimo ha ba le dibokeng? (b) Re tlo tshohla dipotso dife?
2 Empa wena o ikutlwa jwang ka ho binela hodimo ha o le dibokeng? Na ke ntho eo o swabelang ho e etsa? Meetlong e meng, banna ba swabela ho bina ha ba le hara batho. Boikutlo bona bo ka lematsa phutheho yohle, haholoholo haeba baholo ba sa bine le phutheho mme ba tshwareha ka mesebetsi e meng ha ho binwa.—Pes. 30:12.
3 Haeba re na le boikutlo bo nepahetseng ka mmino, re ke ke ra fetwa ke karolo ena ya borapedi ba rona, mohlomong ka ho tswela ka ntle nakong ya pina. Kahoo, e mong le e mong wa rona o lokela ho ipotsa: ‘Na ke nka ho bina dibokeng e le ha bohlokwa? Nka etsang haeba ke le dihlong ho bina ka hara batho ba bang? Nka etsa jwang hore ke bine ho tswa pelong?’
MMINO KE KAROLO YA BOHLOKWA HAHOLO YA BORAPEDI BA NNETE
4, 5. Ke ditlhophiso dife tse neng di entswe bakeng sa mmino Iseraele ya boholoholo?
4 E se e le nako e telele barapedi ba Jehova ba sebedisa mmino hore ba mo rorise. Ho a thahasellisa hore nakong eo setjhaba sa Iseraele se neng se sebeletsa Jehova ka botshepehi, mmino e ne e le karolo e ka sehloohong ya borapedi ba sona. Ka mohlala, Morena Davida o ile a hlophisa hore ho be le sehlopha sa dibini tse 4 000 sa Balevi tempeleng. Hara dibini tsena, ba 288 e ne e le “ba kwetliseditsweng ho binela Jehova, kaofela e le ditsebi.”—1 Likron. 23:5; 25:7.
6. Hlalosa kamoo mmino o ileng wa sebediswa kateng mehleng ya Nehemia.
6 Ha Baiseraele ba ne ba tsosolosa marako a Jerusalema, Nehemia o ile a hlophisa sehlopha sa Balevi se neng se bina se tshwere diletsa tsa mmino. Ha mosebetsi oo o fela, mmino o ile wa boela wa sebediswa ha ho nehelwa mohaho. Lekgetlong lena, ho ne ho na le “dihlopha tse pedi tse kgolo tsa dibini.” Dihlopha tsena di ne di tsamaya di ntse di bina, ho fihlela di kopana pela tempele mme modumo wa pina wa eketseha hoo o neng o utlwahala hole. (Neh. 12:27, 28, 31, 38, 40, 43) Ha ho pelaelo hore Jehova o ile a thabela pina eo e monate, e neng e binwa ka tjheseho.
7 Hamorao ha phutheho ya Bokreste e thehwa, mmino o ile wa tswela pele ho ba karolo ya bohlokwa ya borapedi ba nnete. Bosiung ba bohlokwa ka ho fetisisa historing, e leng ha Jesu a ne a theha Sehopotso sa lefu la hae, Jesu le barutuwa ba hae ba ile ba bina dipina tsa thoriso.—Bala Matheu 26:30.
8. Bakreste ba mehleng ya baapostola ba ile ba re behela mohlala jwang tabeng ya ho sebedisa mmino borapeding?
8 Bakreste ba mehleng ya baapostola ba ile ba re behela mohlala tabeng ya ho sebedisa mmino borapeding. Le hoja ba ne ba kopanela ka malapeng, seo ha se a ka sa ba thibela ho binela Jehova ka tjheseho. Moapostola Pauluse o ile a re ho barababo ba Bakreste: “Le nne le rutane le ho eletsana ka dipesaleme, dithoriso ho Modimo, dipina tsa moya ka mosa, le binela Jehova ka dipelong tsa lona.” (Bakol. 3:16) Dipina tse ka bukeng ya rona ya dipina di re matlafatsa tumelo. Ke tse ding tsa dijo tseo re di fuwang ke “lekgoba le tshepahalang le le masene.”—Mat. 24:45.
11, 12. Keng e ka re thusang hore re ntlafatse tsela eo re binang ka yona?
11 Mohlomong re tshaba ho bina hobane ha re tsebe hore re lokela ho bina jwang. Empa ho na le dintlha tse ka re thusang ho ntlafatsa tsela eo re binang ka yona. *
12 Ho hula moya ka tsela e nepahetseng ho ka o thusa hore o bine ka lentswe le matla le le hodimo. Feela jwalo ka ha motlakase o fa lebone matla, le moya o tswang matshwafong o ka etsa hore lentswe la hao le be matla. O lokela ho bina ka lentswe le lekanang le leo o le sebedisang ha o bua kapa le fetang leo. (Sheba ditlhahiso tse bukeng ya Rua Molemo Thutong ea Sekolo sa Tšebeletso sa Puso ea Molimo, leqephe 181 ho ya ho 184, tlasa sehloohwana se reng “Laola ho Phefumoloha ha Hao Hantle.”) Ha e le hantle, ha Bibele e kgothalletsa barapedi ba Jehova ho mo binela dithoriso, e re ba ‘hweletse ka thabo.’—Pes. 33:1-3.
13 Nakong ya borapedi ba lelapa kapa ha o etsa thuto ya botho, leka ho etsa dintho tse latelang: Kgetha pina eo o e ratang bukeng ya rona ya dipina. Bala mantswe a pina eo ka lentswe le phahameng. Ka mora moo, kga moya ha nngwe ebe o bala polelo e le nngwe o be o e qete. Jwale, bina polelo eo o sebedisa lentswe leo o neng o bala ka lona. (Esa. 24:14) Lekgetlong lena o tla kgona ho binela hodimo. O se ke wa hlajwa ke dihlong!
14. (a) Ho bula molomo haholo ha re bina, ho ka re thusa jwang? (Sheba lebokose le reng “ Tsela ya ho Ntlafatsa Lentswe la Hao.”) (b) O ka thuswa ke ditlhahiso dife haeba lentswe la hao le na le bothata?
14 O ke ke wa bina ha monate haeba o bula molomo hanyane ha o bina. Ho bula molomo ho feta kamoo re o bulang kateng ha re bua ho ka re thusa. O lokela ho etsang haeba o na le lentswe le fokolang kapa le hlabang? O ka fumana ditlhahiso tse buang ka ho rarolla mathata ao bukeng ya Rua Molemo Thutong ea Sekolo sa Tšebeletso sa Puso ea Molimo, leqepheng la 184, lebokoseng le reng “Ho Hlola Mathata a Tobileng.”
TSELA YA HO NTLAFATSA LENTSWE LA HAO
17 Mantswe le dihlooho tsa dipina tse ding di fetotswe e le hore ho ntlafatswe moelelo. Ka mohlala, sehlooho se reng “Lebelang Dipelo tsa Lona” se ile sa fetolwa hore e be “Re Lebela Dipelo Tsa Rona.” Hobaneng? Hobane ha motho a bina pina ena o ne a bolella ba bang hore ba etseng. Sena se ne se etsa hore ho se ke ha ba bonolo ho baeti, batjha le baradibabo rona ba tlileng dibokeng le dikopanong hore ba bine pina eo. Kahoo sehlooho le mantswe a pina eo di ile tsa fetolwa.
Ithuteng dipina nakong ya borapedi ba lelapa(Sheba serapa sa 18)
18. Ke hobaneng ha re lokela ho ithuta dipina tse bukeng ya rona e ntjha ya dipina? (Sheba mongolo o botlaseng ba leqephe.)
19. Motho e mong le e mong ka phuthehong a ka etsang hore a nke karolo borapeding ba Jehova?
^ par. 11 Bakeng sa dintlha tse eketsehileng mabapi le ho ntlafatsa tsela eo o binang ka yona, sheba JW Broadcasting ya Sekgowa ya December 2014 (Sheba tlasa FROM OUR STUDIO).
^ par. 18 Dikopanong ho bapalwa mmino o nkang metsotso e 10 pele lenaneo le qala e le ho re thusa ho itokisetsa ho bina. Mmino ona wa diletsa o re thusa ho lokisa dipelo tsa rona bakeng sa lenaneo le tla latela. Kahoo re kgothalletswa hore re dule fatshe ha mmino ona o qala mme re o mamele ka hloko.
JW.ORG / WEBSAETE YA DIPAKI TSA JEHOVA E MOLAONG
Ke Dife Tse Ntjha
Fana ka Monehelo Bakeng sa Mosebetsi wa Rona wa Lefatshe Lohle
Tsela e Ikgethang ya ho e Sebedisa